מוזיאון פושקין

מוזיאון פושקין או, בשמו המלא מוזיאון פושקין לאמנויות היפות (ברוסית: Музей изобразительных искусств имени А. С. Пушкина) הוא המוזיאון הגדול במוסקבה, בירת רוסיה.

המוזיאון ממוקם ממערב לנהר מוסקבה ולקרמלין, למול קתדרלת ישו המושיע.

==היסטוריה==
המוזיאון נוסד על ידי פרופסור איוואן צבטייב (אביה של המשוררת מרינה צבטייבה). צבטייב שכנע את הנדבן העשיר יורי נצ'אייב-מאלצוב כי יש להקים בעיר מוסקבה מוזיאון לאמנות, ושכנע את האדריכל המבוקש באותה עת רומאן קליין לתכנן את המוזיאון.

טקס הנחת אבן הפינה של המוזיאון נערך ב-17 באוגוסט 1898 בנוכחות הצאר ניקולאי השני ובני משפחת המלוכה הצארית.

המבנה תוכנן על ידי קליין וולדימיר שוחוב ונבנה במימון מאלצוב בין השנים 1898 -1912. 

המוזיאון פתח את שעריו ב-31 במאי 1912, ונקרא באותה עת על שם הצאר אלכסנדר השלישי (אף שממשלת האימפריה הרוסית תרמה למימון המוזיאון סך של 200,000 רובלים בלבד לעומת למעלה מ-2 מיליון רובלים, תרומת מאלצוב). באותה עת הציג המוזיאון העתקים של פסלים רומיים ויווניים במטרה לחנך תלמידי אמנות והיסטוריה ברוסיה. אוספים אלה נלקחו מהמוזיאון לאמנות יפה ועתיקות של אוניברסיטת מוסקבה. ביו אוספי המוזיאון כללים גם מוצגים ארכאולוגיים כמו: פפירוס המתמטיקה של מוסקבה מגילת ון אמון והאונומסטיקון של אמנופה - שלושתם תרומת האגיפטולוג הרוסי ולדימיר גולנישצ'ב למוזיאון.

בעקבות המהפכה הבולשביקית והעברת הבירה מסנקט פטרבורג למוסקבה בשנת 1918, הורתה ממשלת ברית המועצות על העברת אלפי יצירות אמנות ממוזיאון הארמיטאז' שבסנקט פטרבורג לבירה החדשה. יצירות אלה מהוות את הגרעין של אוסף האמנות המערבית של המוזיאון. במהלך השנים הועברו אל המוזיאון אוספי המוזיאון לאמנות החדשה של המערב - שכללו אוספים נרחבים של יצירות אימפרסיוניסטיות ופוסט אימפרסיוניסטיות - ובהם יצירות של האמנים ואן גוך, גוגן, פיקאסו, טולוז לוטרק, אנרי מאטיס ואוגוסט רודן. 

בשנת 1937, לרגל יובל המאה למותו של המשורר אלכסנדר פושקין, שונה שם המוזיאון ל"מוזיאון פושקין".

יצירתו של [[וינסנט ואן גוך הכרם האדום משנת 1888.]]

בעקבות הניצחון על גרמניה הנאצית במלחמת העולם השנייה הועברו אוספי האמנות של גלריית דרזדן מגרמניה הכבושה למוזיאון, והוצגו בו עד אמצע שנות ה-60. האוסף הושב לבסוף לגרמניה המזרחית לתצוגה במוזיאון הציירים הגדולים על אף התנגדות הנהלת המוזיאון, ובייחוד אירינה אנטונובה אשר ניהלה את המוזיאון מפברואר 1961.

אוסף המוזיאון כולל גם את אוצר פריאמוס שהתגלה בטרויה על ידי הארכאולוג הגרמני היינריך שלימן ואשר נלקחו ממוזיאון פרגמון שבברלין בתום מלחמת העולם השנייה.

מאז שנת 1981 מארח המוזיאון את פסטיבל המוזיקה הבינלאומי "לילות דצמבר".

בשנת 2005 לרשות המוזיאון הועבר בניין סמוך למבנה הראשי. בבניין זה רוכזו יצירות של ציירי המאה ה-20 והמאה ה-21 מאירופה ומארצות הברית.

== גלריה ==
<gallery widths="140px" heights="140px" perrow="4">
File:Goldfund von Eberswalde.jpg|
File:Tesoro di priamo, grande diadema con pendenti, oro, cat. 10, 01.JPG|
File:Moskou-papyrus.jpg|
File:Fayum-Man-Gold-Crown.jpg|
File:Botticelli (Sandro di Mariano Filipepi) - Annunciation - Google Art Project.jpg|
File:Lucas Cranach d.Ä. - Madonna mit Kind (ca.1520).jpg|
File:Paris Bordon - Sibilla davanti ad Augusto - Museo Puskin - Mosca.jpg|
File:Rembrandt Harmensz van Rijn - Ahasuerus, Haman and Esther - Google Art Project.jpg|
File:Giambattista Pittoni-Sophonisba.jpg|
File:Edgar Germain Hilaire Degas 076.jpg|
File:Mardi gras, par Paul Cézanne, Yorck.jpg|
File:Lautrec Yvette Guilbert.jpg|
File:Actress Jeane Samary IMG 6910.JPG|
File:Paul Gauguin 072.jpg|
File:red vineyards.jpg|
</gallery>

==ראו גם==
*חזון אלוהי (סרט)

==קישורים חיצוניים==

* 

* 
* [https://web.archive.org/web/20080908115236/http://english.tsvetayeva.com/opening-museum תיאור פתיחת המוזיאון]

*
קטגוריה:מוסקבה: מוזיאונים לאמנות
קטגוריה:מבנים שתכנן ולדימיר שוחוב